
V, Beneš: Linoleummetszet 


ÅRA: 50 FILLÉR, 


A PLAKAT ES AZ UJ FESTESZET 


Legelőször is szögezzük le azt a régi igazságot, hogy a művész és ember szét nem 
választható fogalom s a művészi produktum megbirálásánál csak is a ,két élet" egységben 
látása adhatja meg az objektív végeredményt. De ha ezt a nézetet valljuk, látszólag a deter- 
minizmus álláspontjára helyezkedtünk, az élet minden hangját, szinét, mozdulását készek 
vagyunk egy állandó behatások alatt áiló, előre megszabott folyamatnak venni — ami a 
teljes alárendeltség elméletével jelent egyet. Mi valljuk, hogy az ember mivel fizikális és erő- 
sen társas lény, állandóan a kivüle levő világ behatásai alatt áll, de — s itt szakadunk ki 
az ortodox determinizmusból — minden dolgok fölött való szellemi fölénye igy is módot ad 
neki a hatások legalább 50 százalékos kivédésére, rákényszerült életvitelének minél tudato- 
sabbá, önállóbbá korrigálására. Ez a tétel áll az emberre, mint Au tenyezöre es megsok- 
szorozva all a müveszre, mint az emberi maximumra. 

Ebből a szemszögből nézzük az uj festészetet. 

A legutóbb lezárult mozgalommal, amely az impresszionizmus zászlaját vitte be 
diadallal, más, biztosabb utakon, homlokenyenest más cél felé szeretnénk lökni az iramot. 
Bz impresszionisták naiv rábámulásai helyett, a huszadik század — minden elvi konvenciótól 
és szentimentális érzelmi momentumtól — kulturával levetkőztetett emberének mércés és ki- 
választó látásának kell eljönnie. Ha szép igazság volt eddig, hogy a művész hárfa, amelyen 
az élet játsza ki szeszélyes danáit, most legyen kemény igazság, hogy az élet csak nyers 
alárendelt anyag a művész formáló zsenijének. 

Az uj festő szeme elé állított modell nem lefestendő téma, csak formákra emlékeztető 
matéria a teremtő akaratnak! 

A matéria tehát csak tapodható ugródeszkája lehet a művész fantáziájának; csak 
egyensúlyozása annak az intenziv agymunkának, amely állandó kiszabadulási kisérleteket tesz 
a miljőjéből, ez a miljő legyen akár a mai világ. Itt nem a szokványos tehetségekre, a deka- 
dens talentumokra, hanem a szó megszorított értelmében vett zsenire gondolunk, aki mindig 
vátesznek, tornyos individuumnak születik meg a tömegek elé. 

Az uj festészet kiinduló pontja tehát a natúra — de ez a művészet maga soha sem 
lehet a: Naturalizmus, (még a Giotto-i értelemben sem, pedig az már valóban isten, például 
a szintén naturalista Jordaens mellett) mert célja nem a természethez minél közelebb férkő- 
zés, hanem az attól minél messzebbre való ellendülés, precizebben: túllendülés. 

A tiszta naturalizmus nem több a liberális szemlélődésnél, az igazi művész pedig 
minden idők keretéhez mérten felforgató, forradalmi temperamentum! 

Nekem, aki már valamenyire rányitottam a szemem a körülöttem lévő természetre, 
semmi szükségem nincs az olyan festői produktumra, amely egy tájnak vagy testnek szósze- 
rinti külsőségeit ügyeskedi vászonra. (Ez a naturalizmus.) Az ilyen kép lehet tűrhető faldisz, 
vagy egy kedves barátunk nagyszerü majom-képességeinek dokumentuma: de a művészet 
célja nem ennyi. Sőt, ami ennél már sokkalta több, a krónikás szerepével sem elégedhetik 
meg. Hangsulyozottan ma nem, mikor sokkal egyszerűbb technikai uton (a mozgófénykép) 
majdnem hajszál pontossággal kopírozhatjuk le a világ eseményeit. Összegezésül: az uj, ne- 
künk korszerü festészet csakugy a naturalizmuson, mint az impresszionizmuson tul (bár mind 
a két iskolának tagadhatatlan értékeit magába olvasztva) fog megszületni. 

Köztudomásu megällapitäs, hogy ami az elmult századok festészetéből, mint abszolut 

érték rank maradt, az elsősorban a téma feldolgozási módja — a művész megjelenitő ereje. 
A téma miértjének szociális értéke mindig időleges s ami a képet az utókor részére kritika- 
ilag értékelhetővé teszi, az a megcsinálás hogyanja... És ez az a pont, ahol a plakát és az 
uj festészet okszerü találkozását elgondoltuk. 

Mint ahogy a nem is régen még kutyákkal kiüzetett ügynökök, ma elég tekintélyes 
szerepvivői társadalmi életünknek, ugy a művészet ,szent berkeiből" kilökött plakát is ma 
valósággal eleven, minden materiálisabb mozzanatunkra kiható szerephez jutott. 

A jó plakát szinte csalhatatlan fokmérőjét adja kereskedelmi, ipari, politikai és mű- 
vészeti életünknek. A plakát képében minden nagyobb vállalkozás megszüli a maga szószó- 
lóját, aki aztán százezer emberi száj helyett megcsinálja a piaci propagandát és szineivel, 
figuráival minden látószembe beleordítja magát, éjjel, nappal harcol gazdája üzleti érdekeiért. 

A jó plakáton nem kell, hogy rajta legyen (és nincs is rajta) a kinálati cikk mása, 
egyedül szuggesztív erejével iparkodik az eredményt kierőszakolni. 

A jó plakát mindig a radikalizmus jegyében születik meg (mestere mindig egy meg- 
üllepedett masszát vagy egy ellenséges áramlatot akar áttöretni vele) s ezért soha sem, mint 
egy tömegnek csupán számot adó tagja, hanem, mint egy magában álló abszolut erő ugrik 
ki a porondra. Természeténél fogva mindig agitativ, de lényegében soha sem korlátok közé 
szorított. Mert a jó plakát nem csupán, mint üzleti közvetitő jelent sokat, de mint tiszta 
művészi produktum is fentartás nélkül élvezhető és értékelhető, akárcsak egy tájkép, vagy 
portré. A nélkül, hogy valódi hivatását elejtené a festészet minden eddigi értékét magában 
hordhatja, sőt bármely ,művészien" készített képnél könnyebben gyarapíthatja meg uj 
értékekkel. 

Nem tudom a legujabb iskolák (Futurizmus, kubizmus, Expresszionizmus, Szimulta- 
nizmus) észre vették-e a plakátban rejlő hatalmas kifejező erőt s a számtalan uj festői lehe- 
töseget, de az bizonyos, hogy kereső utjuk így részletekre szaggatottan is a plakát szabad, 
akaratos stilusa felé gravitál. 

Még nem volt festő generáció, akinek annyi baja lett volna a technikai nehézsé- 
gekkel, mint a mi generációnknak. — A determinizmus és az egyén szabadulni akarása. 

Ez a forradalmi mozgolódás csak méreteiben és az egyszerre több irányból való 
felbukkanásában ujszerü; különben ezek az egyszerre kirobbanások már visszamenőleg is 
meg voltak a művészet evolucionáris fejlődésében. Oktalanok akkor sem voltak és most sem 
az. Mindenkor egy hatalmas társadalmi reformnak voltak az előhirnökei, legrosszabb esetben 
szerves velejárói. S ha megvoltak a keresztény századokban, a jobbágy korban, akkor hat- 
ványozottan kell, hogy meg legyenek a mi szociális problemäktöl izzó, szabad versenyü, 
világot megváltani akaró korunkban is. Amint a filozófia, politika és technika megcsinálta 
forradalmi előrelendülését, ugy a festészet sem maradhat meg a tegnapi stádiumában, nem, 
ha mégegyszer annyi nagy mestere lenne is a multnak. 

Ma mások a festők elmondani valói, tenát mások kellenek, hogy legyenek a kife- 
jezési eszközeik is. 

A klasszikusok legtöbbnyire vallásos témáinak sima, detailirozó modora ma már 
nem elégséges, illetve egyenesen diszharmónikus az adódó témakörrel. 

Az óriási metropoliszokban a technika és a szociológia századát éljük. Az istenség 
misztikus búvárlását ezer más égetőbb, közelebbi problémák tetézték be, a nyugalmas falusi 
idillek apoteozisét kiszorították belőlünk modern idegkonstrukciónk mohó pillanat-elesei. A 
pátriarchális belenyugvás helyett a bajszelek viharában szédülünk s aki ebben a században 
dolgozik, aki ennek a századnak a karakterét akarja adni, annak minden idegszálában, vé- 
rében, munkájában a kor emberének kell lennie. 

Ma leginkább a futuristäk, expresszionistäk és a többi , bolondok" azok; ők koruk 
ráhatási alatt egy tudatos kivezető utért verekszenek, a velejükben halott klosszikmokhoz 
létrát támogató ,józanok" mellett. Amilyen kaotikus vegyüléke századunk egy ismét kiegyen- 
sulyozódó társadalomnak, olyan értelemben primitívjei ők (nem tévesztendők össze a gerinc- 
telen neoprimitívekkel és Henri Rousseau-val sem, aki lehet zseniális autódidakta, de az uj 
festészetre semmi különösebb jelentősege nincs) a majdan klasszicizálódó festészetnek. Csak 
valahol a négereknél és a 12-ik század klaszikus primitívjeinél találjuk meg a mai keresé- 
sek pandantját. 

Az ősprimitívekhez hasonlóan (de kulturáltabb, komplikáltabb formában) ma ujra az 
isteni dadogók között élünk. 

Az emberbe zúdult világalakulás nem birja el a törvénnyé esztétizált formákat, a 
forró életből lelkezett mondanivalójához verítékezve kevesli a meglévő kifejezési eszközöket. 
Innen az értelmetlen zavar a laikusok szemében és innen a néha valóban túlzott modor, 
amibe a keresők belesodródnak. Igazságuk értékén azonban mindez semmit sem változtat. 

Akárcsak a plakátművész, ép ugy harcosok, próféták és emberek ők a maguk mű- 
vészi körében. 

Képeikkel tisztitó hatalmat akarnak beledobni a korba, művészetükben a vajudó 
század irányt jelző póznái. Az ő képeik már nem szobadisznek készülnek, hanem mindany- 
nyiszor eleven kérdő és felkiáltó jelek akarnak lenni az értelmi tömeg előtt. (Ezzel nem hó- 
dolunk be az emlitett iskoláknak, ezek még csak lépcsők a nagy egészhez s csak ezek tu- 
datos összetalálkozásából fog megszületni a valódi érték.) 
| Az uj festő erkölcsi individium, tele hittel és egységbe vägyässal ! 

A kepei pedig harci eszközök! 

Nem sokat esztetizäl, a nüänszok soha sem fontosak, csak a lényeg, (témában és 
kivitelben) ami eszenciás nagyszerúségében mindig életes és támadó egység. 

Az uj festészet a monumentalitäs jegyében, az ész reviziöja alatt készül s egészében 
mindig valami a mainál örömösebb célt szolgál! 

Karaktere akárcsak a plakáté: egyéni demonstráció és szabad erő! 

A smaragd tengerekből, a tejfeles nyiresekből és a ,józanul látott" viaszlábszárak- 
ból már kigyógyultunk. 

Tudjuk, hogy vagyunk s életünk a művészetben is csak az életet akceptálja. 

Minden vägyunkkal kivánjuk, hogy amint a plakát egy nagyszerü kiegészitóje a 
modern városnak, úgy töltse meg a szobánkat egy kivülünk való s minden ipari tárgyat 
legyűrő élettel a kép s amint a plakátok előzködnek egymás között a tarka hirdetőoszlopo- 
kon, makacs, vilägdöntö kedvükkel, ugy előzködjenek a képek a mostani dohos és álmositó 
kiállításokon ! 


Kassák Lajos 


EVO LANY 


A pofacsont és a horpadozó halánték dolgoznak. 
Szilaj munkájukat nem palästoljäk a lapos izmok, 
a mosdatlan penyhedt bőr. 


(Mosdatlanság, penyhedtség, koraifelkelés, munka, 
evés, szegénység) 


Az ucca, ebédidő, mühely, bolt, kiszolgálni, kinézni, 
nagyobblányok. 


Evés, szegénység, otthon, testvérek, sirás, ütés, sirás, 
Káromkodik . . . 


Most egy alma. 
Az evés dominál. 
A fogak közé szoritott alma, a lábfejtől föl a 
halántékig, 
a pofacsontok, a mellek és a kéz 
esznek. 


Az ucca, házak, mezők, 1916 és azon túl 
messze a szabad földek és éterben dagadó világok. 


Az ucca, hazaut, otthon, anyák . . . , vidék", front, 


bátyám, háború 


És erre Én, zsongás, egész mindenségem, kozmosz. 


14 éves, nemiségmentes, leány, eszik. 
Jó, erős, egészségérdemlő, makacs . . . 


És eszik . . . eszik... 


Hej, négyévmulva pufók, szépkoponyáju gyereke 
születik egy munkásanyának. 


PAMFLETTIRO 


Te pärbajhös gyáva! engedd! Kérlek — parancsolom! 
hogy szuperlativuszaimmal kinagyoljalak ! 

Ó te szajha, te lotyó, te ribanc, 

Tisztaság, független, erő, 

Te dorong . . . 


Te doromb, te cincogó és cinikus. 
Árvák karja, könnyek szivacsa és könnyfacsaró 
És bordélyházas. 


„Magyaränkimondö, ügyvéd, sebész, gyermekrontó 
személyeskedő, botránycsináló, ellenszónok" 
„Zäptojäst nyilazó" 


Verekedő nyápic! 
Zsarolásért börtönzött, 
Igazságért megfeszitett, 
Romló, romlandó, romlott, 
Puklás, vigyori, 

Fertőzött és 


Bacillus. 


Profilaxist észbehozó 1!!! 
Pokolhelyettes ! 

És nem pokol, 
Fehérholló, 
Emberisögjavito ! 


Büdös ! 


MARTALÓC 


Ó fej, szétrepülő, őrjöngő expansio! 
Éjjel. 
A koponya véres lapátai borzalmat kanalaznak össze 
Vértől sáros föld 
kifolyt szemek csatornája az agyvelő hajlata. 


Szüzek forró ágya! 
(És én kivert bikája minden csordák nőstényének) 
Asszonyért feszülő testem! 


Hány kocsma bicskása tudná megcsapolni a vérem? 
Hány nap szikkadása kell, hogy halálra merevüljön 
az izmom? 


Rajta ! ! ! 

Renyhe vegetációk most tömörüljetek párosodó örömbe! 
Párosodó öröm ordits! 

Szüze ne maradjon a békés városnak eguse ! ! † 


És otthoni lányok, 
nehéz álmotok legyen a könnytől-lehelettől 
tüzes ágyatokon 
és mind az én csontos karomtól töretlen derekak, 
ne kinozzátok meg 
sárbahuzott selymeken és tört cserepek közt a nászom! 


Lengyel József 

ASSZONYOK 


Mar november volt. Ami még megmaradt, kúz- 
ködve tengette magäbaszükült életét; a dolgok is 
összehuzódtak, nagyobb tert hagyva üresen. A nap- 
palok elül-hátúl sötéttel takargatva töpörödő magukat, 
a hangtalan és illattalan éjszakákat kinos-nagy üres- 
segekke nyujtották. Megsürüsödött levegötömegek 
feszegették a szorosra közeledett földet és eget, de 
semmi szél nem segitette a puffadt felhőket, melyek 
bambán belógtak a sikos háztetők és puszta fasorok 
közé. — Nehezen, muszájból reggeledett végre. Folyós, 
szürke derengés nyaldosta az ablakokat, melyek, mint 
merev fémveretek szögezték be a házakat, majd las- 
san áttetszővé vékonyodtak s végre üvegszerüve 
valósultak a felküzködött hajnalban. 


Az asszony percre pontosan ébredt; rendszerbe- 
szokott szervezete  életmúkódéseit  huszonnégyórás 
periodusokban ismételte jóleső egyenletességgel. Szá- 
raz tenyerével végigtörülte pihent, elsimult arcát, (ez 
a mozdulata is mindenreggeli volt), és álomkábulatból 
hamar kiokosult lelkét mindennapos egy-valóság ön- 
tótte el. — A búbosra-dunyhált bölcső fölé hajolt, 
boldog mosolya, mint rávetitett fénynyaláb szóródott 
az alvó gyereke fejére. Szépetigérő sok-jóra erősödő 
élet volt, ezt ujra-ujra kellett erösitgetnie magában, 
mert még nem mult el a rossz elképzelésckkel nagyra 
nevelt félelme, hogy uj szerelmének méltatlan-hitvány 
gyümölcse lesz: még teljes, de ifjusága-feledt testének 
késői termése. — Oh, mennyit évődött ezen, mig 
viselte! Bár érzelmi-értelmi tapasztalatok sokaságából 
eredményeződött okossága, magára szégyenitett nem 
egyszer szigoru és igaz önmegokolással : bizony hiuság 
volt. Nem az a régi, igazi, érdemes asszonyambició, 
mellyel az elsőket, az immár nagyocska fiakat ter- 
melte, nem is az emberének szánta örökre-emlékez- 
tetőnek, hisz késői, szép összeakadásuk gyönyöre, 
szomorusággal teljesen kitart addig, amig neki még 
férfi kellhet. — Csak hiuság volt. Szégyelte volna a 
többi remek mellé ezt az utolsó nem-sikerültet, mely 
megcsufolná mindenkinek szemet-szuró asszonytársai- 
tól irigyelt uj nászát. Ettől rémüldözött kilenc nehéz 
hónapon át, a félelmét állandó szorongássá merevi- 
tette magában s az most csak lassan, ujra-hosszu 
hónapok megmentett örömében lett múlóvá. 


A szobában még marasztaló homály volt, — az 
alkof fészek-meleg, polyáló puhassággal áldott. De 
megszokta és szerette, hogy gondos-korán kel és jó 
volt, hogy ilyenkor az ura még aludt. — Rálesett, de 
az arcát nem láthatta innen, csak szőkeséggel-gyere- 
kes fejét, amely mélyen sulyosodott a friss, fehér 
vánkosba. Még ezek az utolsó hónapok se rontották 
meg az álmát, ezt megmentette: gondokba-marjult 
lelkére, fürdető havazásnak. 

Most már világosodott. A bölcső fölött össze- 
huzta a függönyt, a tekintete, mint egy nehéz kéz 
simitott végig az emberén, a gyerekén, mig az ajtót 
kissé emelve nyitotta és kiment. 


Párás hideg reggel volt. A fényesre tisztogatott 
konyhát homályosra futotta be a köd. A tüzhelyen 


kezdődő, akarkozó tüz erőlködött, piros, táncos fény- 
tócsát loccsantva a szürke kőre. Az asszony bele- 
kutatott a homályba. 

,No Treszka, már itt van?“ 

„It“ — felelte röviden a tüz mellől egy mély, 
súrolós hang. Az alacsony széken, sok durva kendőbe 
takartan fiatal parasztasszony ült. Csak izmos, fényes- 
barna arca tarkállott ki a sötét bugyoláló ruhákból, 
melyek vastag, gömbölyü kotlöstestte otrombitottäk 
jóformájú nyúladt termetét. 

„Korán begyött" — dicsérte a póstamesterné s 
s a kosara felé ment. A szolgáló most jött be az 
etetéstől és segitett az asszonyának. A Treszka-hozta 
tojásokat rakták ki, az asszony egyet-egyet a fény 
felé tartva vizsgált. 

Szerette a házi gondjait, a mindig egyforma, 
asszonyos munkáit. Igénytelen foglalkozásai mellett 
mindig csupa gondolat és elmélyedés volt, ezzel vette 
el napjai unalmát, melyek igy: értékben megnőve, 
tartalmasságban bővülve, értelmes tapasztalatait gya- 
rapitották. Szinte módszere volt a maga-megfigyelé- 
sében s az emberét, a szép okos gyerekeit is értőn 
megközelitette. De mindent-biztositö felsöbbseges 
nyugalmät nagyon megrontotta az utolsö esztendö. A 
háboru izgalmai nem szociális élménye voltak, — 
csak a maga későnfelhajtott életörömét féltette vérét- 
lassító, eszétnémitó rettegéssel az emberében. Határon- 
tulnőtt idegeinek lüktető végződéseit érezte most egy 
másik, szüntelen veszélyeztetett szervezetben, s a 
valós-rosszá fajult élet az aggodalmat tüzes kereszt- 
vasnak verte kinbafeszült testébe. Csak kifelé maradt 
ugy, változatlan: a szavai, szokása, munkája. 

Elvégzett. Jó tojások, gondolta s az utolsót 
kicsit megrázta a füle mellett. 

,Nekem ne lotyogtassa" — zördült rá a paraszt- 
asszony, — ,friss az mind, vagy mikó" hoztam másat." 

,Hozd ki a ládikót s rakd el" — szólt a pósta- 
mesterné a cselédjének, csak aztán mondta: — de 
rossz éccakája vót!" 

,Hát! Engöm nem átat az uram, meg el se 
babusgat, a nyomorutja a puskaszárat öleli, ha tám 
még bírja az egémberütt karja!" 

„Mikor irt?" — kérdezte jósággal az asszony, s 
a másiknak lelohadt a mérge. 

»Csak ir ókor, ókor meg nem. Vasárnap gyött 
egy levél, de régi, mongya a jedzőné, hogy még 
szeptemberbe irta." 

Nehéz lélegzete nyugtalan emelgette mellén a 
kendőt. Száraz, keskeny orrát szítta izgalmában és 
piros mutatóujjával megtörülte kicsi, sápadt száját. 

, Mennyi a vaj?" — kérdezte a másik. 

„Nem tom, tessék megmérni" — felelte most 
már egész szeliden. 


„Na, Treszka, el ne bögje magát! Iszen csak 
vége lesz már ennek is, oszt meggyön. Hát a szegény 
Mikóné, akinek három fia van oda, meg a jó Ta- 
bánné, az egyje veszett el! Oszt még maga panasz- 
kodik? ! Megkeresi ami köll, meg többet, meg baj 
nélkül van eddig az ura, az Isten csak megtartja!" 

„Am, de könnyen beszél a tekéntetes asszony! 
Csak ugy árad!! Bezzeg, ha ekkicsit megpróbáná!!! 
Nna, — szinte kivánnám!" 

A póstamesterné elhidegülten nézte, hogy apró 
fekete szemei rosszra-képes indulatban forogtak, 


csunya mosolyba biggyedt száján szaporán buggyan- 
tak ki a gyülölködő szavak: , Persze, akinek itt van a 
jö-fiatal ura, a szép-darab ember, ez köllött magának. 
Sza fia lehetne szinte! Meg még gyerök, meg pénz, 
uj butor, rongy minden! No elhiszem, hogg a többit 
a zistenre bizza!" 

, Elhallgasson" — tiltakozott későre Gálné. 

„Räd gyött a bolondod, Treszka!" — förmedt 
Iá a cseléd. De annak nem állt el a dühe. Magának 
— uj, forró harag borzolta belül, lázadós irigység és 
sokat-türt, lebírhatatlan bosszukivánság, vágyaszegett 


és örömerontott fiatal asszonysága sirt fel és kinban. 


kipattant száján szavakban ömlött a könny. 


„Fogja magát innen a konyhámbul" — riadt rá 
a póstamesterné, — ha ugy nem tud beszélni, ahogy 
való. Na! Félbolond! Mit tehet arrul valaki, hogy ez 
a veszedelem ránk jött...“ 


„De bezzeg, ugye a veszedelemtül csak a pa- 
rasztya mencse meg magokat is? A Jézussát! Ugye, 
a veszedelem... de a magáét nem éri, a drágalátos- 
sát!.. Az csak itt guggul a jó melegbe, puhába..." 

„Mi bajod azzal, mit törődöl vele! — reszketve, 
fölényes-feledten állt mellette Gálné. Sértő sejtés 
késztette a durva szókra, egyszerű asszonytermészet, 
féltés és rátartósság került fölébe meggondolt, uri 
lefeléjóságának. 

„Mi közöd hozzá!?!" 

A másik fölállt. Kinyult teste magasságra versen- 
qett az uriasszonyéval, forró, közel-turt szájából ke- 
mény, csendes nevetéssel jött ki : 

, Ahha! Tán előbb vót az enyim, mint a magáé. 
A is lehet! Ahha!" 

„A fene a piszkos fajtádat" — kiáltott rá a 
szolgáló — ,kilódilak ám" — nagyot lökött a 
parasztasszonyon, aki hagyta magát. 

, Menjen haza Treszka, maga máma nincs jó- 
eszin. Szombaton begyóhet a pénzér.“ Nagyon nehe- 
zen, de szerencsésen kimondta. Aztán még a lebirha- 
tatlan sírását is torokra tartva lassan bement. 

A parasztasszony magára  eszmélten nézett 
utána. Jóleső megkönynyebbültséget, de semmi szé- 
gyent se érzett. Bő kilélegzésekkel fujta magából a 
haragja alját. Egyet rántott a nagykendőjén s felül az 
álla alatt megtüzte. Aztán felkapta a kosarát, vállal 
odaintett a cselédnek, kirugta az ajtót és kemény, 
férfias léptekkel ment át a ködös udvaron. A barna- 
piros nap mint egy rothadó barack csüngött most egy 
kopasz fa ágai közt, olajos nedve kövér csöppekben 
csurgott az ólak cserepes tetejére . . . 


Még nem sötétedett, de hirtelen támadt hidegség 
estés-borzongást futtatott az emberek bőre alá. Keve- 
sen jártak a kisvárosi utcán, amely görbe fasoraival 
óriás, borzas hernyóhoz hasonlitott, mintha nehezen 
mászna ki a földek felé. 

Gálné elszánt nekiindultsággal ment a fagyos, 
göröngyös uton, tekintetét messze eresztve, két kezét 
öklösre szoritva a bundája zsebében. Kinos szivdobo- 
gása volt s a szája tehetetlenül szétnyilt, hogy küz- 
ködő tüdejéhez jobban férjen a hig, nehezen szivható 
levegő. 

Treszkához ment, vöröskeresztes rossz-hirrel az 
uráról. : 

Del óta halasztotta az utat. Ijedten, magának- 
idegen gyámoltalansággal s néha elszántan, hogy nem 

megy. Aztán röstelte az önző gyávaságát, hisz csak- 
ugyan nem tehette meg más, és egyszer az uccán 
volt. Már kint járt a lejtőre futott földek közt és ide- 
látszott a tanya. Oh, ez az ő sajátos része volt, hogy 
az irigyeltsögüket is szenvednie kellett, ebből a férfi- 
nek nem jutott. O nem tudott arról a boldogtalanok- 
ban burjánzó, csalános rossz kivánságról, mellyel föl 
szeretnék perzselni őket, azokról a kinos kis védőhá- 
borukröl, amikkel az asszonya kifelé az igazukat 
szépiti, a szerencséjüket leplezi, — hogy mindenki 
elől engesztelő alázatossággal kellett mentenie az em- 
berét, aki még fiatal, erős és szép és —: még az életé. 

1 Reszkettet6, sirhatnamos dac marta: lám, feslett- 
száju parasztasszonyok is kihivjak a szégyenkező alá- 
zatos védekezését és fölülkerülő hatalmukban felmet- 
szett bänatsebükböl fröccsenő, forró beteg vérükkel 
szennyesitik. 

De egy perc adta szent megvilägosodässal most 
kilätott a maga életpróbálkozásai szük körén túl és 
folert6 nagy szomorusäggal érezte, hogy forró asz- 
szonycsordak harcában részes, akik marják egymást a 


megkeveslett s jaj, ezerszer drágább férfiért. A ma 


reggeli élményét kritikusan szociális érdekü szimptó- 
mának látta, szomoru érdekességnek, mely csuf, való 
képet mutat előre háboruban elkallódott asszony-sorsok 
rosszrafutó végéről. Es didergős ölbekivánkozással az 
urához vágyott a vigasztaló, komoly szavaiért. Be- 
szélni fog, még ma este vele, erről és mindenről; 
megmondja, hogy mit gondolt és megkérdi, hogy jól 
gondolta-e? Csendes, átviiágitó örömmel képzelte el 
az együttlevésüket és könnyes könnyebbültseggel állt 
meg az udvaron. A párás konyha-ablak sárga petro- 
leumfénnyel világitott ki az eresz alól. Egy percig várt, 
megkereste a levelet, aztán szeliden kopogott. 


„Én vagyok, Treszka.“ 

A. parasztaszony mosott. Felgyürt ruhái gőzölög- 
tek, piros-tükrös bőre kigyult arcán, karján s kilugo- 
zott fehér kezeit keményen nyomta csípőre. 

„Tessen“ — mondta. 

A póstamesterné leült. Nem volt zavart, gondol- 
kozott, hogy mit fog mondani, hogyan ? 

„Hideg van ugye tekéntetes asszony ?“ 

Rahagyta, hogy igen. De nem akarta kerülni és 
huzni a dolgát, mindjárt hozzátette: „Mégis el kellett 
gyönnöm még ma ide, mert hirt hozok magának. — 
Hát nem jó hir bizony." 

, Attú má eszokott az embör! — vetette közbe 
a másik sejtetlenül és voltakat feledtető kedélyességgel. 

„De az uráról, Treszka." 

,Hm?" — hökkent rá s a keze megállt a habban. 

„Nézze lelkem, ma jött az irás, majd elolvasom . .." 

„Csak mongya ugy...“ 

„Az van benne,“ — bátorkodott az asszony, — 
„az van benne, hogy megsebesült az ura." Aztán 
olvasta. A másik szinevesztetten állt ott. A törzse 
előreesett, elbillent szőke feje, mint egy sárgult hó- 
golyó lógott jobb válla lejtőjén, félő, hogy legördül. 
Hályogos szemei két fénytelen pléhdarab a homloka 
alá nyomva, tehetetlen kót karja értelmetlen lógott le 
ingó térdéig, — egy percig. Aztán kikapta a levelet, 
földombozta izmos mellét s rekedt torkát kikivánkozó 
átkokra köszörülte. 

Gálné ijedten, mindent felejtve szökött fel, — 
vesztére. 


„Aal — ezért, ezért gyött. Jol esik? Jo ez? 
Jó maguknak, ugye?“ 

„Ireszka! Legyen eszén. Nyugodjon meg, — 
meggyógyul az ura nemsokára. El is mehetne hozzá, 
lássa, ha akar." — Hozzá is mert nyulni, vállon fogta. 
De az akkor horkanva esett rá, a prémjébe, a hajába, 
körömmel a nyakába! 

Lugszagú gőz homälyositotta a lámpafényt s kétgyür- 
kőző izomkazal fullasztott egymásra felszabadúlt erőkkel. 

Szökkenő vérsugarak repesztették a bőrük vé- 
konyát s egymás szagától undorodva és dühödve 
gyurdalták keménykedő husukat. 


IGY VOLT 


Unalom, 


Az asszony védte az arcát, visszatartó erővel 
lökte alul a másikat, de mellébe öklök dögönyöztek : 
hideg zuhanyok rohantak le merevült lábaiba, kapcsos 
szijak kötötték torokra a kiáltani ugró hangját: felhördült. 

De későn volt már minden. 

B parasztasszony zihálva állt fel s megbámulta 
véres körmeit és a földtől piszkos karját. Még mindig 
kielégitetlen fölnyalábolta az ájult testet s kilökte a 
gyepre. Aztán görcsöktől kinzottan vánszorgott az 
ágyára, hanyattdölt, karja, lába szétesett s hideg taj- 
tékja maró keserűséggel lefolyt az állán. 


Réti Irén 


az Unalom, hörpintette le őket a gránáttól szetbukfencezö 


12-őt 


és a főhadnagy, kinek gégéjébe mintha saját hepciás pároscomb- 
ja szaladt volna bele nádisipnak, egyenesen az Unalom- 
veremnek ment, amint hazajött 

a visitó bankár egy äsitö krumplizsákba bődült. 

Kapkodták a végtagokat, mint a tarantella elől, ahogy 


ide-oda billent az Unalom. 


Valaki menekülésközben leköpte a keze irányába esőt és 
megforgatta benne a körömollóját. 


aztán megforgatta mégegyszer 


és elnyelte az Unalom 


nyavalyaüzőül betümákos papirt hamzsoltak és veres 


oláh-cseppekkel öblögettek. 


Valaki egyszer kiperdült a középre, kiabálni kezdett és 


beesett a lukba 
a többiek meg odébbmentek 


az atléta svédül rugtatta karjait (mit?! hogy én...?!), de 
azok a harcsaszájba szaladtak. 

Valaki rémületében 100 kocsirakomány nyugalmat, 
horizontot, pitykecsonkot, dorombhangot és gombolyag- 
gázzsugorítót harácsolt össze, ugyszintén 3 állást, 

6 kiló szappant, meg feleséget, aki megsirassa, 


évente gyerekkel 
és elmajszolta az Unalom 


egy Hálaisten és egy Jajafiam átzsuppant a pince- 


szádon 
az Unalom parádé. 


Valaki pedig mániájában egy mészároskocsi kerekei 


közé verte fejét 
Unalom! 


György Mátyás 


(euopfejn} sorpagy) zfeisn, :BJ9g ZHN 

Árbóc-kötőtűk 
Buta unalomban 
Dühödt-feszesre kötik az eget. 


A hajók törzse csónddel súlyosúl: 
Egy villanás — 

S centrumba mind szakítva dobban! 
Előre nem! mozdúl, ahogy lehet! 
Beren 

(Kinek gondjába adatott 

A vizek szélét jól markolja meg!) 


Raktarak öble 
Idezi multan a szemet. 


Ember-csöpp nem pereg parton, taton. 
Szurony-zsombekra költözött az elo. 
Hoahooo! 

Vetelt kiáltás ! 


Hegy-völgy a hangot mindvältig kapózza. 


Kikötő ! 

Lég visszája : 

Pőrén a dolgok kintje: 
Forma ! 

Üvegbe fojtott buborék. 


A föld krajcárján tehetetlen rozsda ! 


PIAC KÖZEPÉN 


Ki látja vissza? 
A testek ijjan megfeszűl az élet! 


Elszállt az öklöm. Hányt parittya-kó. 


Játékra no! 

Röhögj te drága jóság! 

Piac középen szálfa tetején 
Röhejes kútgém bókolok a szélbe 
S a beleimet faldosom kenyérnek. 


Játékra no!! 

Vér úgyse kérdi mását! 

Szakadt gyomor jó kucséber-kosár ! 
Szakadt gyomor jó sipka is telente. 
Hadd mondogassa zsonglőr hajító kedve: 


Kéz láb fej 
Kéz láb fej 
Kéz láb fej 
Kéz láb fej 


Kihez ? . . . 
A föld egy rettentő ütés 
S a tenyerem hiába födi be. 


“an 


H666! Haóóó! Hegyomlás az arcom! 
Téboly bogárzik rajta lefele. 


Komját Aladár 


RONTÁS 


Hektikás Filó Vende! a házfalához lapul, ha végig- 
megy a soron. Legény csak egymaga a faluban, annak 
is kehes, horpadt-mellű. Csufnakhagyta otthon a háboru. 

A szeme ki-kirebben a kalap pereme alól, de ha 
ember-arcnak vágódik, ijedten pattan le egészen a 
csizma-orráig. Amde a füle mégse tud lebujni, be kell 
ereszteni egy-egy asszonykacagást; olvadt ólom neki. 

— Hé, hektikás, jösz-e csókra, szentem ? 

Kapualjából is vihog a melegség: 

— De peckesenhordod; majd még rádfanyalodok. 

Nem tehet ellene. Asszonytestek száraz forrója 
rá-rápörkölődik innen is, onnan is. Csufolásnak indul 
s mire ráfelhőzik, mégis csak az asszony szájaszagát 
érzi belőle. Ezért huz végig mindennap a kapuk, ab- 
lakok lehelletén. 

De ráomlott a tél puha-fehér hája a háztetőkre, 
a csizma kopogása meg tisztátlan ölelésbe lágyult és 
Hektikás Filó Vendel lassan-lassan magasabbra pec- 
kelte a varjufejét. Ablakok szűzszemérmes függönye 
meglebbent a járása neszétől. S a nézése mohón sü- 
völtött be a reszketős-szegélyű ablakrésen, kikapott 
belőle egy-egy torzra-fojtott asszonymosolygást. 

Elvitte magával. Este lerokkant a teste a fázós 
vacokra, a szalmazizegés mocskos asszonysuttogásra 
tüzesedett, ronda szavak szurkálták a testét égő-visz- 
ketősre. Kinedvedzett a bőrén a hideg s amikor a 
száraz ugatás nyuzta, sanyargatta a testét, ő lihegő 
fáradással hemperedett végig némberek süppesztő tes- 
tein és félelmes-sok dagadó fehérségek közt veszett 
el a magáróltudása. 

Reggel karikás volt a szeme. Mérges nyüzsgölő- 
dés volt az öltözködése és nagy éhségek, bágyasztó 
szomjuságok tikkadtak meg a száraz, kis testében. 

Végigment a falun. Most már utközepén járt, un- 
dorito, sárga foga kicsontosodott a keskenyre zsugo- 
rodo ajkabol. Asszonyarcok puffadtak elő a függönyök 
mögül, buta-gömbölyüen. Ő meg ugy gázolt a faluban, 
mintha kertben járna, ahol lassan-lassan érik neki sok 
duzzadó gyümölcs. 


A kocsmában vékonyba szökött sihederek. állon- 
gáltak körülötte s kaparásztak az ajkuk körül, mert 
viszketett a pelyhedzés. Vendel lassu löttyengetéssel 
eresztette magába a pálinkát, vigyázott ra, hogy a szaga 
el ne kerülje az orrát. Szivar is áporodott a foga közt 
s ugatva köpködte ki a füstjét. 

— Az ám, gyerekek. Keletje vagyon most az 
embernek. 

Mohó szemek tüze olvasztgatja belőle a szót: 

— Ha hiszitek ha nem, amelyik ablakon én este 
bezörgetek, kinyillik az nekem. 

Sápadt gyerekember bikatekintettel mordul feléje: 

— Antal Istvánnéé, az is megnyilik ? 

Oda se néz, csak arra hajitja a száraz tenyerét, 
a szájaszéle mosolyba göndörödik. 

— Hát akkor hazudsz, te Filó Vendel. 

Nincs baj. Vendel köp egyet: 

— Ne hidd, ha nem akarod. 

. Koccintanak a sihederek, Vendel is közibök csör- 
renti az üvegjét. Elveti magát az asztalon, a könyöke 


hegyesen szegeződik egy pälinkatöcsäba. Szétleffedt 
szájakból tüz liheg s valaki megkérdi : 

— Hátha vége lesz a haborunak ? 

Vendel vizes szeme arra loccsan: 

— Vége lesz? 

— Az hát. Es megjönnek az emberek. Mi lesz 
akkor ? 

Belenéz az üvegjébe. A pálinkában apró gyürük 
reszketnek és nagy mélységek örvénylenek. 

— Akkor baj lesz. 

— Ugy-e ? 

— Baj lesz. Mert bestia ám, mindahany. 

A pälinkäs-üvegben még sötétebb mélységek öb- 
lösödnek. Filó Vendel feláll, a szeme most már bele 
lát a semmibe, a szava karcosabb lesz egy kicsit. 


Félelem reszket végig a bámuló szemeken. S a 
csendbe bömbölve viharzik a déli harangszó. A Filó 
Vendel szavai birkóznak vele, a zugás döngeti a füle- 
ket, amaz mégis mélyebbre kigyózott és a lelkekben 
rettegés fagyoskodik. Láz veriki a fiatal himeket, asz- 
szonybiras ismeretlen őrülete borzongatja, ijeszti őket. 

A tátott torkokba kis maradék-pálinka marakodik, 
aztán mindenki elmegy. 

Filó Vendel pedig mindennap végiglegelőzött az 
ő gyümölcsösében. Kapkodta már a fejét, olyan volt, 
mintha hivó kurjantás rongyolódna feléje iminnen- 
amonnan. Meg is mert állni egy-egy ablak alatt, de 
csak suhanó keresésre; odabenn még mindig csufolóra 
vigyorodott a kilobbanó asszonynevetés. 


O várt. A rongyos életének, a rugdosott himsé- 
gének, lázban aszalódó testének üvöltő vágyaival várta 
a tavaszt. Akkor lészen az ő szüretje. Aki asszony 
eddig csufolódva risszantotta feléje a testét, odahem- 
peredik a tavasszal az ölébe. Egy esztendeje lesz, hogy 
férfi szaga nem bóditotta alázkodóra ezeket a gőgösen 
puffadó testeket. A tavasz azonban odatereli őket. 
Oda, melléje. 

S amikor az első, meleg szélnyalintás nyomában 
csöpögőre nyujtózott a hó, Filó Vendel bőrtestét oda- 
vágta a könögés. A vackán nyult ki hoszszura, az 
arcán pirosan pingált a láz, ő csak akkor mozzant, ha 
az ugatás mellen ragadta, meg-megrázta. Nagy fehér 
meztelenségek törülköztek a meredt szemébe, a foga 
meg-megcsikorgott. Hideg-éles félelem fagyott rajta vé- 
gig. Eljött hát az ő ideje, asszonyok öle öblösödik 
vágyakozva feléje, egyszer, végre neki is lesz asszonya 
az ő huszonöt esztendős, soha jól nem lakott éhségé- 
nek — és ime, most akar kiszaladni belőle az élet. 

Egy hét mulva felkecmeredett. A napfény meg- 
kólintotta, nekidült a keritésnek. Aztán megindult. Hólé 
csurgott még egy-egy ereszről, néhol ablakszárnya tá- 
rult már uj szag elé. Vendelnek megrengette a mellét 
a szive-kalapálása, meg kellene állni valahol, egy ab- 
lak alatt, bekinálkozni, igéretet lélegzeni melegpárás 
asszonyszájból. 

Nem mert. Antal Istvánnénak is nyitva az ablaka. 
Lassan huz el mellette, a szeme majd hogy be nem 
repiti. De ráijeszt az asszony arca: se csufolás, se ka- 
cagás rajta. Komoly erő zsugoritja ráncba, fájdalom 
felhőzi. Tovább. Itt is, ott is lobban egy-egy szempár, 
lánggal falja körül a férfi alakját, de Vendel mégse 
mer. Ő a nevetést keresi, már lihegve futkos, feléje 
páráznak a vágyak, szenvedés-marta arcok feléje kö- 
nyörögnek, de hiába áll meg, amint megértik, hirtelen 
ijedtség markolja torkon az asszonyokat. Még birják. 

Másnap is. Harmadnap is. Egy este aztán rája- 
koppint Gergő Mihály özvegye. Esztendeje, hogy az 
ura galiciai földdel takarózik. Most már nem vár tovább. 

Filó Vendel már kivülről nyul az asszony után. 
Talán be sem ment az ajtón, ugy tapadtak egymásra 
sanyargatott, szegény testek . . . 

Másriap délelőtt a keritésnek dülve vakarózik 
Filó Vendel a napsütésben. Pislog és néha végignyal 
a szájaszélin. Öreg ember tottyanása erőlködik a sár- 
ban, Vendel odakap: Kapu Péter, bakter. Megáll az 
öreg: 

— Hol jártál az éjjel, Hektikás ? 

— Irigyli tan, Péter bátya? 

Nagyon tavaszodik mar, ha terád is meg tud 
éhezni az asszony. 

— Hátha nem is egy? 

Az öreg megcuppantja a bocskorát, megyen to- 
vább. Azt gondol, amit akar. Vendel pedig dülleszti 
magát, jön-e még valaki, aki látta. : 

Koran esteledik, mégis alig lehet kivárni. Özvegy 
Gergő Mihályné ablakából hamar mulik a lámpa fénye. 
A hajnalok hideg párájába pedig Filó Vendel éles teste 
szegeződik. Lármás köhögéssel sistereg végig a falu 
uccáján. : 

Lassan, lassan megteljesedik az élete. Az asz- 
szonyszemek mind mohöbb kivänässal perzselödnek a 
kehes testére; hire ment, hogy özvegy Gergő Mi- 
hälyne Összeadta vele magát. O hunyorogva állja a 
ráparázslást. 

Ejjelenkint pedig diihós bosszuval gázolja a falu 
minden asszonyának reszkető becsületét. A szeretője 
arca, teste hozzáváltozik a megkivánásaihoz. Egyszer 
Antal Istvánné, máskor Boros Péterné, aztán megint 
más asszony dagad feléje özvegy Gergő Mihályné pa- 
rázna ágyából. 

Nappal megkivánja, éjjel mocskolódik a tisztasá- 
gukban. 

Amde az asszonyok még mindig birják. Lehet, 
hogy éjszakai vágyas képzelődésben találkoznak ők, 
Hektikás Filó Vendel meg a gyötrődő testü asszonyok. 
Lehet, hogy együtt dühöngenek ernyesztő vágygyal 
elgondolt näszban: mégis csak özvegy Gergő Mihályné 
szikrázó bőre és vonagló husa a valóság. 

Filó Vendel nem bánja. Ô hiszi, érzi, hogy min- 
den éjjel más-más. . 

Nyárvégén, fáradt naptiizek idején aztán teljessé 
érett özvegy Gergő Mihályné. 

Filó Vendel el-elbámészkodott rajta. Inkább cso- 
dálkozás volt, mint öröm. Soha még ilyet, hogy az ő 
elrongyolódott életéből friss, eleven hajtás fakadjon. 
Neki uj volt. Hogy az 6 násza ilyen csodálatos erejii 
nász. Hiszen akkor az ő melle kehessége is hazugság, 
akkor mulasztja el, amikor akarja. Nagy, sok élet van 
őbenne, amiből, ime osztogathat is. 

A kocsmában az egyik siheder képébe prüszkölte 
a szivarja keserü füstjét. Aztán utána köhögte: 

— Az egyik már megjárta. 

Néznek rá. ; 

— Gergő Mihályné! 

Elbávadt a szája mindnek. Asszonytest titokzatos 
csodája sujtotta rájuk ködös árnyékát. Ugy éreztek, 
mint a templomban, karácsony éjszakáján. Kongott ben- 
nök a Vendel hencegese: 

— Gyereke lesz! Tőlem! 

Odakinn hirtelen szél dühösödött neki és a kocsma 
ablakához vágta a sárgán pöndörödő hárslombot. 

Az őszi hullasban Gergő Mihaly özvegyéről is 
le-lepergett egy kis élet. Elébb az arca hamva fony- 
nyadt le, aztán a duzzadt teste esett, ólomszin futott 
a megereszkedett bőrére. Es duzzadt melle alól fel- 
fel-szakadt egy-egy köhintés. ; 

Eljöttek a szomszédasszonyok. Öreg sipitásuk 
hasogatta a szobát, készülődtek, rakosgattak, a ráncos 
kezök cikkanásai közül puha, meleg fészek dagadt a 
kuckóban az uj ember ölelésére. 

Vennyige Jánosné pohosan megáll a szent asszony 
előtt: 

— De felszaladt a vér az orcádra. 

Szólna rá Gergő Mihályné, de köhögés rázódik 
ki belőle és fájdalmas fulladással próbálja erőltetni a 
teste nyugalmát. 

Mondja az öregasszony : 

— Olyan, mintha a hideg rázna. 

— Nem a, nénémasszony. 

— Tudja a jó Isten. Nem egészséges pirosság az. 

Filó Vendel azalatt kinn csatangol. Estbe hajlik 
már a világosság és odafenn, a szürkében darvak huz- 
nak. ravasz várakozással lesekedik be az ablako- 
kon, kapukon, keresi az asszonyokat. Meglát itt-ott 
egy-egy bágyadt, leffedt arcut. Csak odalopják feléje 
a pillantásukat, aztán szorgosan hajladoznak a dolguk 
után, erőlködő munkába szórják: a félelmetes férfi- 
éhségüket. 

Vendel ravaszul kanyarog körülöttük, amig csak 
rá nem lát mind egyiknek a hasára. Akkor aztán odább- 
megy. Keresi tovább a csodát. Makacs őrület hiteti vele, 
hogy egyszer majd még minden házban, a falu minden 
asszonyában felduzzad az élet, ami az ő pazar vá- 
gyaiból, bőven omló életerejéből szóródik szanaszéjjel. 
Sokáig kóborog, a szél hideget hasit az arcába, ő 
néha-néha utánakap egy kóválygó magszem-bóbitának. 
: Ez éjjel nem engedték be az asszonyához. Oda- 
lapul az ablak alá, didereg, vihar száguldozik már 
körülötte és száraz zizzenéssel vágódnak az arcához 
a kavargó hárslevelek. Szeretne hazamenni. A vackába 
jó melegen befuródna és körüldagasztaná magát egész- 
séges asszonyokkal. Mégis ott marad az ablak alatt. 
Most már hegyes esőszálak szuródnak a vékonyan fe- 
szülő bőrébe, a két kezét bedugja a nadrágjába, a 
teste melegéhez, a két könyökét odakoppantja a falhoz 
a hideg reszketés és most sikoltás hasad át az abla- 
kon. Egyenesre pattan a teste. Csend. Aztán lopakodva 
huz a kapu felé, nesztelen jár, olyan most, mint egy 
öreg, nyavalyás kandur. Besurran az udvarra és jóis- 
merős irányodással a szoba elé igazodik. Benyitna, 
de belülről kulccsal zárták. Erre türelmetlen, vad düh 
rázza meg. Két hústalan öklét nekivágja az ajtónak s 
úgy koppan rajta a keze, mint a kő. Beengedik. 

Jó, fullasztó meleg van odabenn. Olyan, mint 
zsufolódó embertestek közt. Lassú nyujtózással lép 
előrébb, az ágyon kinyúlva az asszony, lassú, fáradt 
pihegés dagadozik a dunna alól. Vendelnek szanaszét 
csillan a szeme, s ekkor egy öregasszony a kuckó 
felé mutat: 

— Hamar nézd meg, ha még elevenen akarod látni. 

Rábámul az öregasszonyra. Nem érti. Odacso- 
szog a kuckóhoz, teknőben valami csúnya, ólomszinű 
arcforma nyulik ki a puha rongyokból. Nézi. Furcsa 
neki. A fejében felágaskodik a kérdés: 

— Hát ez az ember? 

Az öregasszony félrelöki, odahajol a teknő fölé : 

— Mit nézel rajta, te, hisz nincs már benne élet. 


Vendel hol az öregasszonyt nézi, hol a gyereket. 

— Erigy már no, ha mondom! 

Félrelökik, a kis hullát beboritjak, puha, vékony 
kendő fekszik rája, egy helyütt az orrocskája kicso- 
mósodik. Bztán mind az asszony körül nyüzsgölődnek, 
Vendellel, meg a gyerekével senkise gondol. Érthe- 
tetlen, nagy dolgok kábulása ködösödik a kicsi fejébe ; 
csoszogás surolódik a fülébe és borogató viz csur- 
gása csúfolódik vele, aztán csapkodják az asszonyt 
vizes ronggyal. 

Most az arcába torzul egy csúnya öregasszony 
fintora : 

— Erigy innen, te nyavalyás. Pestises. Halal 
fakad tebelőled, nem élet. 

Ezt hirtelen megérti. Rémület fröccsen az agyára, 
hidegen, vilägositö frisseséggel. 

És most gyorsan nekiiramodik. Az ajtót kivágja, 
nyitva hagyja, menjen utána a pestis is. 

Bz utcán. A szél fagyos ököllel markolja meg a 
füle hártyakagylóját és a hátában is hideget érez. A 
gerince velejében. Olyan, mintha a halál úszna a 
nyomában süvöltő uszállyal. Es meztelen asszonyok 
összegabalyodó, együvé dagadó testei kavarognak a 
halálos párában. Mind az övé, mind a falu asszonya 
megférgesedett az ő halálos ölelésétől. 

Egyszer elvágódik. A szél felette száguld s ő a 
nehány pihenéses pillanatban világos nyugalommal 
gondolja, hogy nem igaz az egész. Egy se volt az 
övé, csak az az egy. 

Hirtelen, mintha összekavarodott volna az agya. 

— Te pestises, ördög !.. Te halältvetö!.. s 

Messzirölhasadt bolond, égő hangok zuhogtak a 
fülébe. 

Ujra az asszonyok himlesö, szomorú pillantásait, 
érzi, amint beleperzselődnek a fejébe. Felugrik. Mégis 
csak. Együvé mosódnak benne lázcsillagos éjszakák 
átélt és elképzelt gyönyörüségei. Mindegy az igazi 
nász, meg a sok másikfajta. Emlék, egyforma erejű. 

A hangok már egész közelről verték. 

S most elébe gurul az ő halott gyereke kopo- 
nyája. Aztán minden kapuból gurul, gurul, egész 
áradás már. Az áradáson túl pedig a kerekes kút 
csontváza ágazik szét a sötétben. 

Erőtlen erőlködéssel próbálja kettőbe választani 
az emlékeit: ez volt, ez nem volt. Hiába. A kútnál 
még egyszer eszébe vigyorodik az öregasszony : 

— Halál fakad tebelőled, Filó Vendel, nem élet. 

Még egyet lödul, aztán fejjel bujtatja magát 
lefelé a süket, nyugtató mélységbe. 

Fehér Sándor 


Barátaink nagy szivességet tesz- 
nek nekünk, ha kávéházakban, kaszi- 
nókban és nyilvános könyvtárakban 
kérik lapunkat. 


— Szondta, Op. 69. — 


Hanyattfekve — szemem az égen — éjjel. — — 
Hajj, Te örök lobogása a nemismert, felejtett Csodänak, 
Szent mindétig-játék a megszokott helyen, 
Te titokpezsgésű gyönyörű Erő, 
Aki kiszórtad magad a végtelen világba : 
Világok világába, a Te világodba a mult, jelen 
s a jövőn, 
Te, aki drága lüktetéseddel pécézed az útunk 
S adod nékünk pazar kedvednek száz, meg száz 
újuló csodáját: 
Éj s nappal futását, csillagok járását, világok 
születését, 
Az évszakok: ősz, tél, tavasz s a nyár hullámzó 
változásait 
S életünk ezer állását, szállását a szived alatt; — 
Oh, Te hatalmas, nemérzett csodamozgás, 
Itt-amott szétosztott másodnak : részednek 
eggyégyúrt mozaikja. 
A véred játékán reszkető gyönyörcsókod: 
Rohanásmunkádon (útadon) felejtkezik az Énem 
S szivem zengő zenéje csodáján csordul. — — 


Fekszem. — 
És éj van, és csillagok égnek. — 
Éjfél már elmúlt, lefelé áll a göncöl rúdja. 
Szikrázó égbolt teriti-tarja a folytonváltozását : 
Bolygók bolygását, hullócsilagok tűzvonalát, meg a 

tejútnak opálos fényét. 
Nékem: álmatlan éjjel: — alvók mély szuszogása, 
Zsibbasztó fekvés, csend, meg vágy a Párom után : 
A Párom, az édes után, aki most alszik; — 
De hallom: csattogás: az éjbe most vonat vágtat, 
De látom: az égboit hogy nekünk körbe fordul, 
És tudom: odább, az álom palánkjain kívül 
Gyár, villany, döglésig-munka, kéjelgés, s kiknek 

a része: trágár eszem-iszom; 

Még tovább; halälos rémmese-éjjel, szétdúlt 

falvak, figyelő őrszem, 
Még: ágyúk dübörgő tombolása, halálüvöltés, 

hörgés, tűz, tűz, roham 


És vér, vér, emberdarálás, halál, őrület, vér, vér — 
(Jaj, el innét!) — Messze: hajók a vizen, útban, 
Délszak, tájak, napfény, virulás, életfolyam, élet, 
Erők buzdulása, cselekvések, más, más, 

S jól tudom: mindez: porszemnyi játék : 

Atomok kavargása, forgás, és együtt: - 
Megszokott (törvénykötötte) utazás az Urben. — 


Hahó! Ez csak a nagy utazás! — 

Ahogy a végtelen Erő a mását kidobta, 

Száz mását táncának csavart lendületével, 

Száz mását, (köztük miénket) hogy forogva kilengjen, 


Rohanva rohanjon s járja időtlen időkig az űri 
keringőt 

S szorozza képének, vérének százarcú, meg nem 

únt csodáját, — 
Hahó! ez a kipördült, kilendült gyönyörű golyó: 
Csodák vonatja, életek vonatja, csillagvonat, 
Most is úgy száguld veszetten a hatalmas útján 
S viszi világát körbe űri sebességgel: — 


Egy pillantás: száz mértföld, 
Intettél: ujabb száz, 

Sóhajtasz: már ezer, 

Megfordulsz : tizezer, 

Szeretőd öleled: százezer, 

Ma, holnap: millió, 

Millió, millió, meg megint millió : 
Ennyi, meg annyi millió mértföld 

S száll, száguld a rohanás a pályán 
S megállás, állomás nincs sehol. — 


Hahó, a nagy, a nagy utazás! — 

Ez az a mozgás, a sebesség, a távol, 

A tér, az idő, az isten, a minden, 

Amihez Éned tudatát ha nagybölcsen kiméred 
S hozzáteszed, ember, kapod a semmit : 
Életed értékét: számlálásod, szorzásaid végső 


j osztóját: a nincsent: 
AZ OROKKE-T. 


De nagy vagy, ember, Ened tudatan belül 

Es nagy vagy ember, mert benned a Vilag: 

Benned is örök lobogása a nemismert Csodanak, 

Benned is a mindétig-játék a megszokott helyen, 

Benned is a titokpezsgesü, gyönyörű Erő, 

Aki kiszorta magát a végtelen világba: 

Világok világába, az 6 világába a múlt, jelens jövőn, 

S akinek rohanásmunkáján (útján) most is felejtődik 

S csodálatának zengő forrását csordítja látón, 

Itt-amott szétosztott másának: részének eggyégyúrt 
mozaikja : 

A vére játékán reszkető gyönyörteli csókja: 

Az Énem. — 


De csend! Pitymallik. — — 
Színek: még halványanizzók: kék, zöld, viola, 
meg sárga, 
Majd túzbenragyogók: bíborvörös, narancs és 
l tündöklő szép kék; 
És szétrobban a fény, a világosság, az áldás, 
Alvók ébrednek, új munka, új robot, új szándék, új várás, 
Új életpezsdülés karikázik a régi fölé egyazon körbe, 
Hollá! új vágyak, igéretek szorúlnak bele az ökölbe, 
És hozsánna, nem tudom ez is mennyi megfutott 
mértföld : 
Hahó ! ! 


Reggel van! — — 
Osváth Ferenc 


nn  _ __—— 


14 


MŰVÉSZET 


Regisztráljuk, hogy Uitz Bélát, 
a „MA“ belső munkatársát a san- 
franciscoi kiállításon a grafikai nagy 
aranyéremmel tüntették ki. Ehhez az 
örvendetes hirhez csak annyit jegy- 
zünk meg, hogy szegényes kisérle- 
tek után elsőnek ő fordította grafi- 
kánkra a külföld figyelmét. 


SZINHÁZAK 


Nemzeti: Zsuzsi 


Barta Lajos parasztvigjatéknak szignálja 
uj darabját, kritikusainak nagy része pe- 
dig Kisfaludi Károly korának feléledését 
ünnepli benne. A mi részünkről, s a mi 
szempontjainkból sajnálatos és érthetetlen 
kisiklása a , Zsuzsi" egy életre és küzdel- 
mekre termett irónak, akinek irodalmi 
szempontjait mindig rokonszenves érdek- 
lődéssel ismertük el, irodalmi munkássá- 
gat örömmel és szeretettel élveztük. 

Most kissé zavartan állunk eltévelye- 
dése elött... 

Ha azt gondolta Barta Lajos, amikor, 
megtagadva önmagát, a divatos, mélysé- 
gek nélküli, pastellhez nyúlt, hogy csak 
azt teszi, amit a többi iróink kivétel nél- 
kül — tévedett. Tévedett erejének meg- 
mérlegelésében és tévedett szándékai meg- 
itélésében. A ,játék a játékért" elvét nem 
tudja felszívni és nem képes érvényesíteni. 
Ha akar, se tud közepesen irni! Csak a 
saját nyelvén; vagy rosszúl ! 

És a Zsuzsit tehetsége nagyobb igénye 
nélkül — rosszul irta meg ! 

Nem parasztjátékot csinált a novella 
témaból, és nem vígjátékot (a szó legát- 
lagosabb Hajösändori értelmezésében sem]; 
egyszerűen sorozatba állitotta minden to- 
vábbi motiválás nélkül a benne élő képe- 
ket. És úgy hatnak ezek az ,életképek" 
mintha valami ósdi, rossznyomásu ké- 
peslap reprodukcióinak álom viziójában 
visszatérő utánérzései lennének ! Csendő- 
rök, rablás, cigány, harmonikaszó, terme- 
tes borosflaskök és sok, sok kék holdfény: 
minden, minden benne van ezekben a ké- 
pekben, ami régi ,betyáros" és ,magya- 
ros"! A betyáros és magyaros lexikoni 
értelmezésében | 

Es hiányzik mindaz, amit elvárhatunk, 
megkövetelhetünk a — még nem is Barta! 
— paraszt vigjátéktól ! 

Hiányzik belőle elsősorban a paraszt; 
az egészséges, földszagú ember, aki, nem 
csak vicceket mond: cselekszik; — és 
hiányzanak azok a gondolatmotivumok, 
melyeknek összekapcsolódása mulatságos- 
sa teszi a förténést. A történést, mely el- 
sikkadt a pastell mozdulatlanságában. 

A parasztot nehány beteglégy moz- 
gásu alak képviseli; a vigjátéki elemet 
pedig az egymás tetejére rakott — na- 
gyobbrészt nem uj — tréfás „kiszólások*, 
s a macskajelenet helyzetkomikuma pó~ 
tolnák. 

De ahogy pótolják: az — bizony — 
inkább szomorú, mint mulatságos. 

Zsuzsi rendezésével a Nemzeti elérte 
a rosszaságnak és gondatlanságnak azta 


csimborasszóját, ahonnan már csak egy 
lépés a semmi ! 

Áprilisban békakuruttyolás és viruló 
zöldség annyi, amennyit julius is csak ne- 
hezen bir el, A lehetetlenül odacsapott 
állomásépület után már nem is okoz be- 
szúságot az izléstelen egy ablakos pa- 
rasztszoba, három ki-bejáratával ! 

A szinészek szeretettel és ambicióval 
dolgoztak a darab sikeréért, de igazán 
életes figurát csak Rózsahegyi és Somlay 
tudott adni; a többiek jóigyekezetét agyon- 
nyomta a hanyagul összerótt millieuváz. 

. . . Szánkban Barta Lajos utolsó mun- 
käinak izével, fáj ez a prötmmiér. Fáj benne 
a kevés igazi tehetségesiink egyikének 
rossz útra — az elkallódás útjára — for- 
dúlása. 

Reméljük azonban, liogy — ha ez az 
irás nem is — a Zsuzsi ,Sikere“ nem 
fogja célját téveszteni ! ! 


Vigszinház : Farsang 


Iróink egyre gyakrabban és tömege- 
sebben térnek vissza az „Ötvenes évek" 
halottaiból agyontámasztott romantikájá- 
hoz — a maradiság csakazértis politiká- 
jának és a jelen rémületének jellemző ke- 
veréke ez. Strucpolitika. Amikor az erők- 
től, nagy gesztusoktól vemhes ma rá- 
kényszeriti őket hunyorgó szemük felpec- 
kelésére — honiokba dugják a fejüket. 

S végre most — már régóta vártuk 
ezt — a mindig ujat reklámozó Molnárt 
is magával ragadta a tetszetős divatlaz, 
és — kollegáihoz hiven — krinolinba öl- 
tözteti a rajongó Bolzay — vagy Orosszy 
— Kamillát. Hogy míért ép krinolinba ? . . . 
elkoptak már az Ordög és a Farkas nagy 
báltermének diszletei! . . . A közönség 
ujat akar! . . . s a szerző megcsinálta a 
régi tréfát — még régibb köntösben — 
ujnak ! . 

A golyóütötte piros diadémok idején 
Molnár Ferencz elveszittet és ellopot 
szinműve első felvonásában egy üvegda- 
rabot azért, hogy egy lehetetlenül naiv 
helyzetbe keverve hősnőjét, kicsikarja ab- 
ból a drámaivá fokozott psichológiát. 
Analizis nélkül, szókba és helyzetekbe 
makacsodva! . . . Hogy a psichológiája 
hamis, az természetes következménye hely- 
zetekre épitettségének, és a millieu-nek 
egyaránt. Csak Molnár Ferenc lehet any- 
nyira ,nekem szabad", hogy egy, a napja- 
inkböl kiszakadt hysterika lelkét bujtassa 
az ötvenes évek egyenes gondolkodäsu- 
nak tudott, s sexualis vonatkozásokban 
inkább gyáva, mint jelenetező delnője ké- 
pébe. Az pedig, hogy embereinek először 
gazemberekké kell aljasodniok, ha szaba- 
dok és ujak akarnak lenni, nagyon kény- 
szeredett és teljesen elfogadhatatlan mo- 
tiválása annak a világnak, amelyet Mol- 
nár a darab hősével megkivántatott. 

Az első jelenet után igy csak szóknak 
és helyzeteknek nincstovábbja az a gesz- 
tus, mellyel Kamilla eldobja az ékszert. 
Ezután már csak a darab befejezése kö- 
vetkezhetett. 

Es mi láttuk a „Farsangot !“ 

Ami a gyémánt ellopása és aissza- 
adása közt az űrt kitölti: az Molnár Fe- 
renc, szinpadi szerző. Es ahogy kitölti : az 
is Molnár Ferenc. Ugyes szinpadi rutin- 
nal vezetett, mindig otthon levő, mindig 
találó dialógusok, mik ördögi ravaszság- 
gal fonódnak a részben önkénytelenül, 
részben tudatosan megfeszitett idegekre ; 
és szók . . . végtelen hosszuságban, mik 
elporlanak, elfelejtődnek, mihelyt elengedi 


őket kezéből a jongleur. Pillanatnyilag ér- 
dekes, izgató minden : mert a neki terem- 
tett helyzetben nem is lehet más ; a hely- 
zetek pedig — mesterük kezében — me- 
részek és ravaszok. 

Hogy miért nem történik mindaz, ami- 
nek történnie kelleit és lehetett volna a 
darabban? ... 

A dráma az irodalom szempontjából 
azért, mert ebben a darabban sem az 
egyik sem a másik nincs jelen. 

A szerző szempontjából kétségtelenül 
azért, hogy a közönsége »jöl mulassonc ! 

Itt is a technikába koncentrált mindent 
Molnár; a franciáktól eltanult technikába, 
mely rutinjává öregbedett minden ujabb 
ötlet, mondnivaldival született művészi 
ujitás nélkül ! . . . 

— Ha Molnárnak tudatosan csak ennyi 
célja van a szinpaddal, mi is tapsolunk a 
tapsolókkal de viszont elvárjuk tőle, hogy 
egy uri gesztussal seperje le magáról a 
hizelgők vakságban és gonoszságban tob- 
zódó ,irodalmi" jelzőit! . 

Falus Elek diszletei, az első felvonás 
összenyomott, térnélküli karakterétől el- 
tekintve, szépek és különösen jó a har- 
madik felvonás nagy perspektivájú beálli- 
tása. — Tanai élet nélküli szerepét egy 
bábszinházba beällitott, szobor merevse- 
gével játszotta meg. Fenyvesi jó, jellemző, 
de ezt az alakitását már túlságosan is- 
merjük. [Legutóbb a ,Keringó“-ból] Fedák 
Sáriban tiszteljük a sokoldalúságát, meg- 
csudáltuk a szépségét; Gazsi Mariska jó; 
de az ötvenes évek életét csak Szerémi 
és Kertész képviselték. 

A rendezés stilszerű volt — a darab 
stilusában. 


Magyar szinház: Künn a bárány, 
benn a farkas 


Földes Imre uj darabja pontosan be- 
lekapcsolódik abba a fejlődésvonalba, 
mely a szocialis szinműveket iró Földes- 
től egyenes ivben zuhan a — valöszinü- 
leg — operette libretto szerzőig ; — vagy 
még lejebb. 

A Flers et Cailavet mintára [a társ- 
szerzők boszorkányos bonyodalom foko- 
zása nélkül] megcsinált „Künn a bárány, 
benn a farkas" jellegzetes útjelzője ennek 
a pályának. 

Bohózat, a szó legkönyebb értelmezé- 
sében, a szinlapra nyomott »komedia« 
minden jogosultsága nélkül. 

Történése: a bohózatok történése. A 
megrögzött kék szakált három óra hosz- 
szat tartó „szellemeskedes“ groteszknek 
induló, de unalmassá lapúlt helyzethalmo- 
zás után férjéül veszi egy kislány. Baná- 
lis és dohos... A férfihiány erőtlen 
hangsúlyozása teszi aktuálissá a darabot; 
de ezt a társadalmi jelenséget egy ,ko- 
médiában" nem, mint aktuálissá avató 
melléktünetet, hanem mint a dolgok mag- 
eg kiindúló pontját óhajtanánk 

ni. 

A rendezés meglehetősen nehéz prob- 
lémáját — 12-14 személynek egyszerre 
találni helyet a szinpadon — elég jól ol- 
dotta meg a szinház; de azt nem értjük, 
miért kell a komolyabb, múvészibb tela- 
datokra hivatott Törzs energiáját rápo- 
csékolni erre a mindenképen felületes 
fercmunkäral? 


Mácza János 


A „Faremido“ alkalmából 


(Utazás Faremidoba. Iria: Karinthy 
Frigyes) 


Karinthynak nyiltszivüve sikerült pá- 
lyafutása páratlanul gondoskodik újabb és 
újabb önvallomásról. A tömeges közönség, 
mely a szabadon előadót körülveszi, mél- 
tán kelthetne bennünk bizalmatlanságot 
a kijelentések belső meggyőzöttsége, őszin- 
tesége iránt, ha nem tudnók bizonyosság- 
gal: hogy a közönség megválogatása 
ugyanabból a primordiális erőből kisu- 
gárzó életműködése az irónak, mint az 
anyagának formábateremtése. Az öntuda- 
tos életformálás és a művészi forma közt 
kétségtelen a correspondentia. Melyröl 
sokat vitatkoznak : a sociälis elhelyeződés 
szintén magában az irásban (nem a ma- 
gánéletben) már az első nekigyürkőzések- 
ben indul meg. Eppen ezért az élet cél- 
szerü berendezése hasonlóan lelkiismereti 
kérdése a tudatossá fejlett művésznek. Az 
útnak induló Karinthy felkészültségének 
documentumai kezünkben vannak: az 
„Esik a hó" cimü könyv, azonkívül a fo- 
lyóiratokban sajnálatosan szétszórt, de 
emlékezetünket a legszimpatikusabban iz- 
gató versei, 


Ezekben a munkákban a feltörekvés fe- 
nekedő rugóitól a külső adottságok köz- 
falához szorult sihedersége, a korral járó, 
egészséges pesszimizmusban sajdul a ké- 
jes és borzalmas fantazmák felé. A robot 
karniaiból kiönnálósult élet a halálos zsib- 
badsägig nivellálttá irdatlanodik begyuj- 
tott óhajában. A Szinesznö visszatérő 
motívumában, a Horovetznéban és a min- 
denféle végzetes asszonyi figurában ke- 
gyetlen nemisége alakoskodik. Rendkívüli 
ügyességgel hurcolja keresztül ősi misz- 


ticizmusát a kort munkáló műhelyeken és 
aktualitásokon : gyár, repülőgép, chemia 
reactio, fejlődéstörténet öltözi közibünk- 
valóvá csontväzait, lelkeit, kiserteteit. 
Legtöbbnyire ilyesfajta, egyetlen szenzä- 
ciós ötletből fejleszti ki mondanivalóját 
akárcsak Wells, de bár nem a legfőbb 
erőssége a sokfázisú élet követése, belső 
mozgalmasságban fölötte áll az angol 
irónak. Az akadályokat végső eröfeszites- 
sel kúszó ember fintora dominálja ezeket 
az első irásokat tragikusan kiváltságo- 
sakká. 

Később, az érvényesülés felé feszülö 
akarata, az irásait fűtő revelatiókkal pár- 
huzamosan, a gyakorlati életben is cse- 
lekvően lépett fel, Számolva az értékesít- 
hetőkkel barok képzeletében, közkedvelt 
ficamok gúláin az ábrándjaihoz közelálló 
társadalmi positiöba rugta fel magát. Ezek- 
kel a napi szükségletnek szóló termékek- 
kel nincs most módunkban foglalkozni, 
hisszük azonban, hogy már létezésükkel 
elnézhetlenül helyet és érvényt biztosí- 
tottak maguknak Karinthy későbbi mű- 
veiben, 

Igen fontosnak tar:juk a Swift féle kap- 
tafára húzott munkáját, melynek mi dolga 
sincs mintájának harapófogú, kinú, tébo- 
luultan igaz gúnukacajával: mert parányi 
conceptiójában a tudat alól jövő symbó- 
likus vallomásnak tekintjük alkotási mód- 
szereröl. Bizonyára nem azt látjuk mö- 
götte, amivel unos-untalan commentálni 
szokták : az emberi munkának az ember 
fejére kerekedését. Hanem egyszerüen ezt 
mondja : Csak a képzelet-munkám min- 
tájára összeszerkesztett, képletek ujjmu- 
tatásával követhető, világos, anorganikus, 
gépváz világ az egészség ! Valóban, min- 
den újabb munkája egy-egy gazdaságos 
ötlet legegyszerűbb kivitele. Csupasz gép- 
bordázat. Wagner nyelvével: hatás nél- 
küli (nem működik !) de effectusos. Frap~ 

pans, mint egy húsnedve-préselt tantétel. 
A szemet hályogosító, „szerves“ vesze- 
delem teljesen kiküszöbölve testéből. Az 
életfaló ís életerős eroticum fölöslegessé 
vált, De áll a mechanizmus, magasra 
artva, körültisztelve, légiószámra újraönt- 
ve, mint valami szent barom : a minden- 
nap körömharcának jelvénye. Minekünk, 
akiknek a mellékhang~mocskú juhbél pen- 
gése csodásabb, mint a szervetlen fizikai 
szerszám, mundjuk a hangvilla zugása : 
a gépemberek, a szolaszik szava úgy ki- 
etlenedik, mint az embere nyakára telje- 
sedett ideál. Erzésünk nem követheti a 
gépnek azt — az actualitás fűszereivel 
inyesitett — dithyrambjat, hol ez az em- 
berrel születő adat, a gép, nem a ter- 
mészet egyik darabja, ép úgy, mint a fa, 
folyó és barát-ellenség mint ők, hanem a 
többieket ragályosnak tekintő kiváltságos 
sceptikus. 

A régi miszticizmusnak is van folyta- 
tása, azonban a gépbordák levegőterébe 
elhelyezve nagy változáson esett at. Most, 
mikor elvesztette anyaállati táplálóját, a 
gyötrődő akaratot és már csak ötlet az 
ötletért, ép oly abstractios műveletté kel- 
let holdkórosodnia, mint kellett annak az 
inkább — gépábrának, a melybe került. 
A lélek-complexummal való olyan kisér- 
letezésre, mint Karinthy cselekszi, talán 
még csak Swedenborg vetemedik, de Poe 
semmiesetre sem. Legalább is vitatható, 
hogy a léleknek a tetsből ilyetén kivájása 
és a lélekvándorlásnak arabmesés variá- 
lása, gondja-e ennek a repülőgép-helium 
korszaknak ? : 

Ujabb célra fenekedés nélkül, az öne- 


. légült játéknak ebben a művészetében 


nem remélünk semmiféle súlyosra össze- 
állást, sem a háborúban, sem a háború 
után. 


György Mátyás 


PROPAGANDA 


»MA« cimmel uj folyóiratot indítottunk meg. 
A folyóirat szerkesztője Kassák Lajos. ae e U STS 
Ismeretes az a művészi programm, mely Kassák Lajos és a köréje csoportosult iró- és képzőművészek 


munkásságát irányitja. 


Ezen programm kiteljesítésére alakult a »MA« és szerkesztónk személye bizonyosság arra, hogy folyó- 
iratunk minden számában csak komoly értékű, megalkuvástól mentes művészi anyagot fogunk közölni. 

A »Ma« tulajdonosai irók és képzőművészek s igy lapunk barátai nem egy Üzleti haszonra alakult 
vállalat tőkéjét gyarapítják, hanem közvetlenül segitik művészi programmjuk érvényesítéséhez azokat, akiktől 


művészi értékeket kapnak. 


Bizalommal fordulunk tehát az irodalom és művészet igazi barátaihoz és bejelentjük, hogy a közön- 


ségünkkel való érintkezést a folydiraton tul, egyéb területre is kiszélesítjük. 


Könyvkiadó vállalatot létesítettünk, ` 
művészi reprodukciókat fogunk terjeszteni, 


matinékat rendezünk 


és egyéb eszközzel is dolgozni fogunk azon, hogy az üzleti tőke elnyomoritó ereje elől minél több 


művészi értéket szigetre mentsünk. 
Irók- és képzőművészek 


kezébe szilárduljon végre az irodalom és művészet sorsa! 


Hogy célunkat teljes mértékben elérhessük, üzleti alapon kell nekünk is szervezkednünk. 


Kiadóhivatalunk a szerkesztőségtől teljesen függetlenűl működik. 


Az üzleti munka iränyitäsa a kiadóbizottság intenciói szerint történik, de a kiadványaink művészi 


értékéért a szerkesztő felel 


s igy aminek mi csinálunk propagandát: az tiszta művészet. Be : A Y 
Nepszerísités, felhigitäs nélkül adjuk magunkat és azok elismerését keresstük, akik igy akarják a 


művészetet, 


16 


Nem elég a tehetség: tiszta szándék és komoly munka is kell ahhoz, hogy valaki igazi értékké emelkedjen. 

Hisszük, hogy lesznek sokan, akik megérteni és méltányolni tudják törekvéseinket és erőssé támogatják 
tömörülésünket. 

A művészet ügye a műélvezők ügye is. 

Nálunk nem a művészet az üzlet eszköze, hanem az üzlet eszköz a művészet felszabaditasahoz. 

Bizalommal hivjuk fel az irodalom és művészet barátait előfizetésre és a támogatás olyan módjára, 
mely nálunk ugyan szokatlan, de Berlin és más külföldi kulturközpontok művészi életében régóta ismert. 

Pártoló tagsági jegyeket adunk ki. 

Vannak egy évi időtartamra vonatkozó pártoló tagsági jegyek és vannak állandó érvényűek. 

Egy évre vonatkozó jegy ára 20 korona, állandó érvényű jegy ára 200 korona. 

A pártoló tagoknak olyan jogokat biztositunk, melyek számukra is érdemessé teszik a támogatás e módját. 

A pártoló tagsági jegyek birtokosai a tagsági jegy érvényességi időtartama alatt 

külön előfizetési dij nélkül kapják folyóiratunkat, 

egyéb irodalmi kiadványainkért fél árat fizetnek, 

évenként egy művészi értékű műlapot kapnak ajándékul, 

matinéinkra két darab félárú jegy áll rendelkezésükre 

és alakulási stádiumban lévő egyéb művészi vállalkozásainkban is hasonló kedvezményekben fognak 


részesedni. 
Akik csak az előfizetési dijat küldik be, (egy évre 8 korona, félévre 4 korona) a felsorolt külön 


kedvezményekre igényt nem tarthatnak. 
A „MA“ kiadóbizottsága. 

Januát elején jelenik meg »MA« kiadásában megjelent 
Singer Henrik 


© 

\ A 
S e 00 2 eo Ä Š 
\ W költők könyve à Világnézet | 

\ cimü füzete 
Š címen a „MA“ lirai antologiája $ ÁRA 1 KORONA. S 
\ Ara 3°50 fillér Kapható minden \ 
$ Eléfizetéseket mar felvesz a kladóhivatal. könyvkereskedesben. $ 
¿DNSINNIEIANEDONSIAN DINOS DIN GZ20/090/0GZZ20/0⁄Z2/00/0ZzÐ6⁄90ŒGZzĐÔ 


Borszéki 
ásványviz 


RÓZSAHEGYI 
KÁLMÁN 


(A Nemzeti szinház tagja) 


Modern Szinpad 


Koronaherczeg-utca 6. 


Gyomor- és bélrenyheség- 
nél, hurutos dyspepsiák- 
nál, cukorbetegségnél stb. 


Szinész 


é ES nélkülözhetetlen, 
: Megnvito 3 
iskolaja 4 ⁄ v 
! előadása 
BUD APEST, Kapható mindenütt, 
VIII., Nöpszinhäz- 82 Fóelárúsitás : 
bas Szom baton Borszóki Fordóvállalat 
Rószv.-Társ. 


Ertekezni lehet a 


délutáni órákban BUDAPEST, V., 


Nador-utca 6. 
Telefon: 36-52. 


| mozi- 
: 
| 


november 18-án. 


Telefon: József 31-05. 


ee A 
Krausz J. és Társa kő- és kényvnyomddja Budapest, VI., Cserigery-utca 86. — Telefonszám ; 110-17, 


